Ismet Bajramović

Ismet "Ćelo" Bajramović (26. april 1966 – 17. decembar 2008) bio je komandant Vojne policije Armije Republike Bosne i Hercegovine.

U julu 1985. godine Bajramović je osuđen na zatvorsku kaznu od 11 godina zbog brojnih krivičnih djela. Zatvorsku kaznu je odležao u Kazneno-popravnom zavodu u Zenici. Iz zatvora je pušten 1991. godine.
Rat
Početkom rata, Bajramović je učestvovao u dvije bitke za Sarajevo: bitka za zgradu Predsjedništva Republike Bosne i Hercegovine protiv niških specijalaca JNA na Skenderiji 2. maja 1992. godine i Pofalićka bitka 16. maja 1992.

Početkom 1993, smijenjen je sa mjesta komandanta Vojne policije Armije BiH.Tadašnji komandant Prvog korpusa Armije BiH, Mustafa Hajrulahović Talijan, predlagao je na sastancima da vojnici iz Bajramovićeve jedinice uđu u sastav 101. brigade, kojom je komandovao Nedžad Ajnadžić ili 1. brdsku Muje Zulića.
Suđenje 
Na Ilidži, 31. marta 2000, u restoranu “Brajlović” ubijen je Rahman Hajdarpašić Rašo, bivši folk pjevač. Za ubistvo su optuženi Ismet Bajramović, Mahir Rađo i Mevsud Ličina. U tom procesu, Bajramović je 4. februara 2001, osuđen na 20 godina zatvora. U zatvoru je proveo pet godina.

Smrt
17. decembra 2008, Bajramović je izvršio samoubistvo, pucavši sebi u sljepočnicu iz pištolja u svom stanu u Sarajevu, uzrok tog čina nije poznat.

 Reference 

Kategorija:Biografije, Sarajevo
Kategorija:Rođeni 1966.
Kategorija:Umrli 2008.
Kategorija:Bosanskohercegovački kriminalci
Kategorija:Oficiri Armije Republike Bosne i Hercegovine